PRO กู้เงินกรรมการ 35 ล้านจ่ายดอกเบี้ย 6.50%
บอร์ดโปรเฟสชั่นแนล เวสต์ เทคโนโลยีมีมติกู้เงินจากผู้ถือหุ้น 35ล้านบาท&nbsp;
13 ก.ย. 2553

บอร์ดโปรเฟสชั่นแนล เวสต์ เทคโนโลยีมีมติกู้เงินจากผู้ถือหุ้น 35ล้านบาท 
บริษัทโปรเฟสชั่นแนล เวสต์ เทคโนโลยี (1999)(PRO) เปิดเผยว่า คณะกรรมการบริษัทได้มีมติให้บริษัทกู้เงินจากนายชาญศักดิ์ เอกชนนิยม ซึ่งเป็นกรรมการและผู้ถือหุ้นของบริษัทในสัดส่วน 2.11% โดยขอกู้วงเงิน 35 ล้านบาท โดยบริษัทจะจ่ายดอกเบี้ยให้กับผู้ให้ยืมในอัตรา 6.50 % เพื่อนำมาใช้เป็นเงินทุนหมุนเวียนของบริษัทฯ
อย่างไรก็ตามการกู้เงินครั้งนี้ การเบิกวงเงินกู้นั้นทางผู้ให้กู้จะโอนเงินเข้าบัญชีบริษัทฯ เป็นครั้ง ๆ ตามความจำเป็นแต่ไม่เกินวงเงินกู้ยืม ซึ่งแต่ละครั้งยังไม่ระบุจำนวนเงินแต่จะทำตั๋วสัญญาใช้เงินในแต่ละครั้งที่จะโอนเงิน เงื่อนไขของตั๋วสัญญาใช้เงินครบกำหนดชำระคืนเมื่อทวงถาม อัตราดอกเบี้ยเงินกู้ยืม คิดเท่ากับอัตราดอกเบี้ยเงินกู้ธนาคารกรุงเทพ
"คณะกรรมการบริษัท มีความเห็นว่าการเข้าทำรายการในครั้งนี้สมเหตุสมผล และมีประโยชน์สูงสุดต่อบริษัทฯ เมื่อเปรียบเทียบกับการตกลงเข้าทำรายการกับบุคคลภายนอกที่เป็นอิสระ"